Nikola Gruevski
Nikola Gruevski (rođen 31. augusta 1970) je makedonski političar, bivši premijer Makedonije, te nekadašnji predsjednik stranke VMRO-DPMNE. Gruevski je diplomirao je na Ekonomskom fakultetu bitoljskog univerziteta "Kliment Ohridski" 1994. godine. Osim ovog, ima i diplomu londonskog Instituta za hartije od vrijednosti. Magistrirao je na Ekonomskiom fakultetu pri univerzitetu "Sv. Kiril i Metodij" – Skoplje. Od decembra 1999. do septembra 2002. godine, Gruevski je bio ministar finansija u vladi Ljubča Georgijevskog. Prethodno je bio ministar bez resora i ministar za ekonomiju, kako i guverner u Svjetskoj banci i u Evropskoj banci za obnovu i razvoj – EBRD. Također, bio je predsjednik Državne komisije za hartije od vrijednosti i predsjednik brokerske asocijacije Republike Makedonije. Od 2006. do 2016. godine Gruevski je obavljao funkciju premijera Makedonije. U aprilu 2022. godine, osuđen je u Skoplju na sedam godina zatvora zbog optužbi za pranje novca i nezakonito sticanje i prikrivanje državne imovine.